open-index/open-wikipedia-markdown huggingface dataset:
Ποταμός Κάρα

Ο **Ποταμός Κάρα** (ρωσ. Ка́ра) είναι ένας ποταμός της Ρωσίας στη βόρεια Σιβηρία. Με μήκος 257 χιλιόμετρα, σχηματίζεται από τη συμβολή των μικρών ποταμών Μάλαγια και Μπόλσαγια Κάρα (Μικρός και Μεγάλος Κάρα, αντίστοιχα), σε γεωγραφικές συντεταγμένες 69°10΄ βόρειο πλάτος και 64°47΄ ανατολικό μήκος. Εκβάλλει στον Αρκτικό Ωκεανό, και συγκεκριμένα στον Κόλπο Μπαϊνταράτ της Θάλασσας του Κάρα, στην οποία έδωσε το όνομά του. Είναι σήμερα μάλλον ξεχασμένος, αλλά διεδραμάτισε κάποτε σημαντικό ρόλο στην κατάκτηση της Βόρειας Σιβηρίας από τους Ρώσους. Το όνομά του προήλθε από τη μογγολική λέξη *kara*, που σημαίνει «μαύρος», αλλά και «βόρειος».

Η λεκάνη απορροής του Κάρα έχει έκταση 13.400 τετραγωνικά χιλιόμετρα. Ρέει μέσα από τα όρη Πάι-Χόι στην προέκταση των Ουραλίων και σχηματίζει μέρος των συνόρων ανάμεσα στη Γιαμαλία, τη Νενετσία και τη Δημοκρατία των Κόμι. Ο μοναδικός οικισμός στις όχθες του Κάρα είναι ο Ουστ-Κάρα, κοντά στις εκβολές του ποταμού όπως υποδηλώνει και η ονομασία του.

## Ο άλλος ποταμός Κάρα
Το όνομα Κάρα φέρει και ένας άλλος, πολύ μικρότερος ποταμός της Ρωσίας, στην ανατολική Σιβηρία (Κράι Υπερβαϊκάλης), παραπόταμος του Σίλκα. Το μοναδικό αξιοσημείωτο αυτού του ποταμού είναι ότι το 1832 ανακαλύφθηκε χρυσός κοντά στις όχθες του, ένα από τα πλουσιότερα κοιτάσματα ανατολικά της Βαϊκάλης. Προκειμένου να επανδρωθεί η εξόρυξη του χρυσού, ιδρύθηκε το σύστημα φυλακών «Κάρα Κατόργκα» (= «Κάτεργα του Κάρα»), που λειτούργησε μέχρι το 1898.

## Παραπομπές


## Εξωτερικοί σύνδεσμοι
* 

Καρα
Σωμόν (Ωτ-Μαρν)

Το **Σωμόν** (, ), έως το 1971 γνωστό ως **Σωμόν-αν-Μπασινί** (, ), είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ. Απέχει περίπου 225 χλμ. ΒΑ. από το Παρίσι και αποτελεί οδικό και σιδηροδρομικό κόμβο Παρίσι - Βασιλείας καθώς και διοικητικό και εμπορικό κέντρο της περιοχής. Το Σωμόν είναι κτισμένη σε οροπέδιο μεταξύ του ποταμού Μάρνη, που ρέει νότια και του παραποτάμου αυτού Σουίζ, που ρέει βόρεια λίγο πριν τη συμβολή του, ανατολικά της πόλης, σε υψόμετρο 300 μ., καταλαμβάνοντας έκταση περίπου 55 τ.χλμ. ενώ ο πληθυσμός της αριθμεί τους 23.000 (2013) κατοίκους, (το 1980 αριθμούσε περί τους 29.550 Σωμονέζους, όπως αποκαλούνται οι κάτοικοι).

## Ιστορία
Το όνομά Σωμόν ετυμολογείται από το όνομα Μον Σωβέ (βουνό Σωβέ = φαλακρό βουνό), ονομασία του οροπεδίου επί του οποίου άρχισε ν΄ αναπτύσσεται η πόλη κατά τον 10ο αιώνα όπου αποτελούσε φέουδο των κομήτων της Καμπανίας. Το 1190 ο τότε κόμης της Καμπανίας κατάφερε και απέσπασε την περιοχή αυτή από το Γαλλικό Στέμμα πλην όμως το 1284 επαναπροσαρτήθηκε σ΄ αυτό. Το 1437 υπέστη λεηλασία από τους επιλεγόμενους Εκδορείς (Ecorcheurs), ενώ το 1469 έγινε έδρα δικαστικής αρχής. Περί το τέλος των Ναπολεοντείων πολέμων κατελήφθη από τις συνασπισμένες Μεγάλες Δυνάμεις όπου και υπεγράφη στις 9 Μαρτίου του 1814 το ιστορικό σύμφωνο της Σωμόν που υπήρξε και το προοίμιο της λεγόμενης τετραπλής Συμμαχίας (Συνθήκη των Παρισίων (1814)).
Στον Α΄ Παγκόσμιο Πόλεμο και ειδικότερα κατά την περίοδο 1917-1918, η Σωμόν απετέλεσε στρατιωτική έδρα του Αμερικανού στρατηγού Τζον Πέρσινγκ. Στη διάρκεια του Β΄ Παγκοσμίου Πολέμου η πόλη βομβαρδίστηκε δύο φορές το 1941 και 1944. Την περίοδο 1951-1967 αποτέλεσε αεροπορική βάση του ΝΑΤΟ. Από το 1979 αποτελεί επισκοπική έδρα του επισκόπου της Λαντρ.

## Αξιοθέατα
Στα αξιοθέατα της πόλης περιλαμβάνονται:
* Η υπέροχη βασιλική Σαιν-Ζαν-Μπατίστ (Αγίου Ιωάννη του Βαπτιστή)
* Το ομώνυμο κάστρο που δεσπόζει στην κοιλάδα του Μάρνη, που έχει μετατραπεί σε μουσείο τέχνης και ιστορίας της πόλης
* Η μεγάλη σιδηροδρομική οδογέφυρα, μήκους 600 μ., κατασκευής του 1856, (κτίστηκε σε 16 μήνες).
* Ο Πύργος των Κομήτων της Καμπανίας 
* Το Δημαρχείο
* Το Δικαστικό Μέγαρο, και
* Το Παρεκκλήσιο των Ιησουιτών.

## Παραπομπές


## Πηγές
* Μεγάλη Ελληνική Εγκυκλοπαίδεια τ.Δ΄ (συμπλήρωμα) σ.670
* Εγκυκλοπαίδεια Πάπυρος Larous Britannica, τ.56ος, σελ.256

## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Σύμφωνο της Σωμόν

thumb|right|240px|Γκραβούρα της παλαιάς πόλης Σωμόν
Το **Σύμφωνο της Σωμόν**, ή **Συνθήκη της Σωμόν** ήταν ήταν μια σύνθετη συνθήκη των Ναπολεοντείων πολέμων που προέβλεπε 20ετή συμμαχία των συμβαλλομένων ευρωπαϊκών Μεγάλων Δυνάμεων, αλλά και όρους εκεχειρίας με τον Ναπολέοντα Α΄ Βοναπάρτη, που υπεγράφη μεταξύ της Αυστρίας, της Ρωσίας, της Πρωσίας και της Αγγλίας την 1 Μαρτίου του 1814 (9 Μαρτίου) στη πόλη Chaumont του Άνω-Μάρνη στη Γαλλία. Το σύμφωνο αυτό απορρίφθηκε από τον Ναπολέοντα.

## Γενικά
Κατά τη διάρκεια της εκστρατείας στη Γαλλία των συνασπισμένων Μεγάλων Δυνάμεων το 1814 μετά την ισχυρή αντίσταση που αντιμετώπισαν από τα υπολείμματα του στρατού του Ναπολέοντα, έχοντας εισβάλει στη Γαλλία και φθάνοντας στην εν λόγω πόλη, με προτροπή του Άγγλου Λόρδου Κάσρλη συμφώνησαν να μη υπογράψουν καμία επιμέρους συνθήκη ειρήνης με τη Γαλλία μέχρι της τελικής νίκης. Ταυτόχρονα δε τα συμβαλλόμενα μέρη συμφώνησαν σε μία εικοσαετή μεταξύ τους συμμαχία. Στο ίδιο τέλος σύμφωνο περιλήφθηκαν όροι εκεχειρίας που ουσιαστικά ήταν όροι συνθηκολόγησης και συνομολόγησης ειρήνης με τον Ναπολέοντα με προθεσμία αποδοχής, διαφορετικά θα συνεχιζόταν ο πόλεμος μέχρι της τελικής νίκης με την κατάληψη του Παρισιού.
Τελικά ο Ναπολέων απέρριψε το εν λόγω σύμφωνο, για σύναψη ειρήνης, την επόμενη ημέρα της υπογραφής, όταν και έγινε επίδοση αυτής, οπότε και συνεχίστηκε η προέλαση των Μεγάλων Δυνάμεων προς το Παρίσι.

## Όροι

## Παρατηρήσεις
Το σύμφωνο αυτό για περισσότερη επιβεβαίωση της ανάληψης των εξ αυτού υποχρεώσεων των συμβαλλομένων μερών υπεγράφη, στις 9 Μαρτίου, αν και έφερε ημερομηνία 1η Μαρτίου, από κάθε μία Μεγάλη Δύναμη χωριστά με τις άλλες τρεις, ενώ στους όρους του περιλαμβανόταν για πρώτη φορά η ιδέα της "ισορροπίας δυνάμεων" και της καθιέρωσης μιας μόνιμης ειρήνης στην Ευρώπη. Το σύμφωνο της Σωμόν απετέλεσε ιστορικά το προοίμιο της Τετραπλής Συμμαχίας μετά τη μάχη του Παρισιού, όπως αυτή διαμορφώθηκε με τη Συνθήκη των Παρισίων (1814) που ακολούθησε αλλά και η πρώτη μορφή διευθυντηρίου των Μεγάλων Δυνάμεων.

## Παραπομπές

## Πηγές
* Μεγάλη Ελληνική Εγκυκλοπαίδεια τ.Δ΄ (συμπλήρωμα) σ.670
* Εγκυκλοπαίδεια Πάπυρος Larous Britannica τ.56ος, σ.256
* Χαραλ. Νικολάου "*Διεθνείς Πολιτικές και Στρατιωτικές Συνθήκες - Συμφωνίες - Συμβάσεις*" σ.55 Εκδ. Φλώρος Αθήνα 1996.
## Βιβλιογραφία
* Artz, Frederick Β (1934), "*Αντίδραση & Επανάσταση: 1814-1832*", σ. 110
* Chandler, David (1999), "*Λεξικό των Ναπολεόντειων πολέμων*", Wordsworth εκδόσεις
* Schroeder, Paul W. (1996), Ο Μετασχηματισμός της Ευρωπαϊκής Πολιτικής 1763-1848, Clarendon Press, σελ 501-4. - advanced διπλωματική ιστορία σε απευθείας σύνδεση

Κατηγορία:Ιστορία της Ευρώπης
Κατηγορία:Ναπολεόντειοι Πόλεμοι
Σωμόν
Σωμόν
Αρσένιε Τοντιράς

Ο **Αρσένιε Τοντιράς** (ρουμανικά: Arsenie Todiraş), γνωστός ως **Arsenium**, είναι Μολδαβός τραγουδιστής. Είναι πρώην μέλος του ποπ συγκροτήματος O-Zone. Εκπροσώπησε τη Μολδαβια στον Διαγωνισμό Τραγουδιού Eurovision 2006 μαζί με τους Ναταλία Γκορντιένκο και Connect-R και το τραγούδι "Loca".

## Προσωπική ζωή
Πέρα από τη μητρική του γλώσσα, τα Ρουμανικά, ομιλεί Ρώσικα, Ισπανικά και Αγγλικά.

## Δισκογραφία

### Άλμπουμ
;στους O-Zone
*2002: *[[Number 1 (O-Zone album)|Number 1]]
*2004: *DiscO-Zone
;Σόλο
*2006: *The 33rd Element*

### Σινγκλς
*2005: "Love Me, Love Me" (Germany Top 100 No. 33, France Singles Top 100 #36)
*2006: "Loca"
*2007: "Professional Heartbreakers"
*2008: "Wake Up"
*2008: "Rumadai" (Germany Top 100 No. 32, Germany Dancefloor Chart No. 1, Austria Top 75 #50)
*2009: "Minimum"
*2009: "25"
*2010: "Исчезни" *(transcribed as "Ischezni")*
*2010: "Remember mе"
*2010: "Nu ma mai cautа"
*2010: "Erase it"
*2010: "Bang Bang"
*2010: "Happy Birthday"
*2011: "My Heart"
*2012: "I'm Giving Up"
*2013: "Aquamarina" (feat. Janyela)
*2014: "Do Rassveta" (feat. Sati Kasanova)

### Μουσικά βίντεο
*2005: "Love Me, Love Me"
*2006: "Loca" (feat. Νατάλια Γκορντιένκο & Connect-R)
*2006: "Professional Heartbreakers"
*2008: "Wake Up"
*2008: "Rumadai"
*2009: "Minimum"
*2010: "Remember Me"
*2010: "Erase It"
*2011: "My Heart" (feat. Lena Knyazeva) https://www.youtube.com/watch?v=nyLB0-Hzw0I
*2014: "Do Rassveta" (Arsenium feat. Σατί Καζάνοβα)

## Παραπομπές


## Εξωτερικοί σύνδεσμοι

*

Κατηγορία:Μολδαβοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Ιρίνα Τόνεβα

Η **Ιρίνα Ιλγίνιτσνα Τόνεβα** (Ρωσικά: Ири́на Ильи́нична То́нева), είναι Ρωσίδα τραγουδίστρια.

## Στοιχεία
* Έχει ύψος 1.71
* Έχει πράσινα μάτια
* Έχει μέτριο ξανθό μαλλί
* Είναι μέλος του γκρουπ Φάμπρικα
* Πριν πάρει μέρος στο Fame Story, έφτιαχνε ρούχα και ήταν σε ορχήστρα

## Παραπομπές


## Εξωτερικοί Σύνδεσμοι
* 

Κατηγορία:Ρωσίδες τραγουδίστριες
Βαλλά

Η **Βαλλά** (eβρ.בִּלְהָה Bilha) είναι πρόσωπο της Παλαιάς Διαθήκης, δούλη και ετεροθαλής αδερφή της Ραχήλ.
## Τέκνα
Επειδή η Ραχήλ ήταν στείρα, έστειλε την Βαλλά, σύμφωνα με τον νόμο, στον Ιακώβ,που του έκανε δυο παιδιά, τον Δαν και τον Νεφθαλί.Κατηγορία:Πρόσωπα της Παλαιάς Διαθήκης

## Παραπομπές
Βαλέρια Κουντριάβτσεβα

Η **Βαλέρια Λβόβνα Κουντριάβτσεβα** (ρωσ. Вале́рия Льво́вна Кудря́вцева) είναι Ρωσίδα παρουσιάστρια, χορέυτρια και ηθοποιός.

## Προσωπική ζωή
Από το 1990 έως το 1992 ήταν παντρεμένη με τον Σεργκέι Λένιουκ μαζί έχουν έναν γιο, τον Ζαν Λένιουκ (1990). Από το 2004 έως το 2007 είχε σχέση με τον Ματβέι Μορόζοφ . Το 2008 είχε σχέση με τον Ρώσο τραγουδιστή Σεργκέι Λάζαρεφ, χώρισαν το 2012. Рассталась с ним в 2012 году. Απο το 2013 με τον παίκτη χόκεϊ Ίγκορ Μακάροφ.

## Παραπομπές


## Εξωτερικοί σύνδεσμοι

*  

Κατηγορία:Ρωσίδες ηθοποιοί
Κατηγορία:Ρώσοι παρουσιαστές
Κατηγορία:Ρωσίδες χορεύτριες
Κατηγορία:Ρώσοι τηλεπαρουσιαστές
Ιωνάθαν

Ο **Ιωνάθαν** είναι πρόσωπο της Παλαιάς Διαθήκης. Ήταν γιος του βασιλιά Σαούλ (Α' Παρ. 8,33) και αδελφός της Μελχόλ ή Μιχάλ (Α' Βασ. 14,49) πρώτης συζύγου του βασιλέα Δαβίδ.

## Φίλος του Δαβίδ

Κατά την Παλαιά Διαθήκη, ο Δαβίδ έγινε ο καλύτερος φίλος του Ιωνάθαν (Α' Βασ. 20,42), όμως ο Σαούλ ο πατέρας του Ιωνάθαν, μισούσε και ζήλευε τον Δαβίδ επειδή είχε γίνει πολύ αγαπητός στο λαό ειδικά μετά την νίκη του απέναντι στον Γολιάθ.

## Θάνατος

Ο Ιωνάθαν, τα αδέρφια του και ο πατέρας του σκοτώθηκαν σε μάχη με τους Φιλισταίους στο όρος Γελβουέ. (Β' Βασ. 1,6) Τα κορμιά του Ιωνάθαν και του πατέρα του μεταφέρθηκαν στην πόλη Ιαβίς απο τους άντρες του Σαούλ και εκεί τα έκαψαν. Ύστερα τα κόκαλά τους τα έθαψαν κάτω απο καλλιεργημένη γη της Ιαβίς. (Α Βασ. 31,12-13)

Ο Δαβίδ θρήνησε και αυτόν και τον Σαούλ. Όταν έγινε βασιλιάς μάλιστα, λόγω της φιλίας που είχε με τον Ιωνάθαν, θέλησε να δείξει την εύνοιά του σε κάποιον που είχε απομείνει από την οικογένεια του Σαούλ. Έτσι ο Δαβίδ ρώτησε τον Σιβά, που ήταν υπηρέτης του Σαούλ, κι αυτός του υπέδειξε το Μεμφιβοσθέ, που ήταν γιος του Ιωνάθαν και που ήταν ανάπηρος στα πόδια. Ο Δαβίδ έστειλε ανθρώπους στο σπίτι του Μαχίρ, όπου βρισκόταν ο Μεμφιβοσθέ και τον έφεραν στο παλάτι. Ο Δαβίδ χάρη στην φιλία του με τον Ιωνάθαν του παραχώρησε την κληρονομιά του παππού του Σαούλ. (Β' Βασιλειών 9,1-13)**.**

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Πεδινό Καρδίτσας

*Για οικισμούς με το ίδιο όνομα δείτε το λήμμα: [[Πεδινό]]*

Το **Πεδινό** είναι πεδινό χωριό της Θεσσαλίας στην Καρδίτσα, σε υψόμετρο 98 μέτρων.

## Γεωγραφία - αξιοθέατα
Το Πεδινό βρίσκεται στα βορειοανατολικά όρια του νομού Καρδίτσας με το νομό Τρικάλων. Το χωριό είναι κτισμένο στον θεσσαλικό κάμπο, νότια του Πηνειού ποταμού, σε απόσταση περίπου 18 χιλιόμετρα ΒΔ. του Παλαμά, 22 χιλιόμετρα Β. της Καρδίτσας και 20 χιλιόμετρα Α.-ΝΑ. των Τρικάλων. Διοικητικά ανήκει στη δημοτική ενότητα Σελλάνων  (πρώην δήμος) του Δήμου Παλαμά και σύμφωνα με την απογραφή 2011 έχει 696 κατοίκους  ενώ το 2001 είχε 720. Κυριότερη πηγή εισοδήματος είναι η καλλιέργεια του βαμβακιού. Το χωριό παλιότερα ήταν γνωστό με την ονομασία *Εκίμ Βελέσι*.

Στο χωριό υπάρχει η εκκλησία του Αγίου Ιωάννου του Θεολόγου δίπλα στην κεντρική πλατεία του χωριού, ενώ έξω από το χωριό υπάρχει ένα μικρό ξωκκλήσι της Αγίας Αναλήψεως μέσα σε ένα μικρό αλσύλιο. Και για τις δύο γιορτές γίνονται διήμερα πανηγύρια στις 8 Μαΐου και στην Εορτή της Αναλήψεως του Κυρίου με ημερομηνία γιορτής +39 ημέρες μετά το Πάσχα αντίστοιχα. Ανήμερα της Αναλήψεως, μετά τη Θεία λειτουργία, την οποία παρακολουθούν εκατοντάδες κάτοικοι του Πεδινού και των γύρω χωριών, προσφέρεται στους συμμετέχοντες πλιγούρι με πρόβειο κρέας, συνοδευόμενο από ποτά και αναψυκτικά. Ο Ιερός Ναός του Αγίου Ιωάννη του Θεολόγου, βρίσκεται στο κέντρο του χωριού. Ο ναός άρχισε να κτίζεται το 1800 και περατώθηκε το 1854. Είναι βασιλικού ρυθμού και διακοσμημένος με πλήθος τοιχογραφιών. Η εκκλησία έχει για το χωριό και ιστορική αξία, αφού εντός της διεξήχθη η Μάχη του Βελεσίου και έχει χαρακτηριστεί *"ως μνημείο που χρήζει ειδικής κρατικής προστασίας"*.

## Εξωτερικοί σύνδεσμοι

* Η Μάχη του Εκίμ Βελέσι (10/04/1854) από τον ιστότοπο https://web.archive.org/web/20190417113036/http://www.520greeks.com/

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Τιμούρ Ροντρίγκεζ

Ο **Τιμούρ Μικαήλοβιτς Κερίμοφ** (Ρωσικά: Тиму́р Микаи́лович Кери́мов, Αζέρικα: Teymur Mikayıl oğlu Kərimov), είναι Ρώσος τραγουδιστής και ηθοποιός.

## Προσωπική ζωή
Είναι παντρεμένος από το 2007, και έχει 2 παιδιά.

* Μιγκέλ,  
* Ντανιέλ 

## Βιντεογραφία

## Παραπομπές


## Εξωτερικοί σύνδεσμοι

* 

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κατηγορία:Ρώσοι παρουσιαστές
Ζελφά

Η **Ζελφά** είναι πρόσωπο της Παλαιάς Διαθήκης, δούλη και ετεροθαλής αδερφή της Λείας.

## Τέκνα
Η Λεία έκανε παιδιά, όμως μετά έμεινε στείρα. Έτσι έστειλε την Ζελφά, σύμφωνα με τον νόμο, στον Ιακώβ, και του έκανε δυο παιδιά, τον Γαδ και τον Ασήρ.

## Παραπομπές


Κατηγορία:Πρόσωπα της Παλαιάς Διαθήκης
Ιρένα Ποναρόσκου

Η **Ιρίνα Βλαντίμιροβνα Φιλίπποβα** (Ρωσικά: Ирина Владимировна Филиппова), είναι Ρωσίδα DJ και παρουσιάστρια.

## Προσωπική ζωή
Η Ιρένα είναι χορτοφάγος. Το 2011 έκανε ένα γιο, τον Σεραφείμ.

## Συνεντεύξεις
* http://www.echo.msk.ru/guests/600980-echo/
* http://tv.km.ru/irena_ponaroshku_ya_planiruyu_ro/
* https://web.archive.org/web/20090226182057/http://www.cosmo.ru/in_focus/cosmostars/230494/
* https://web.archive.org/web/20100824013842/http://iru.tv/v/45

## Παραπομπές


Κατηγορία:Club DJs
Κατηγορία:Ρώσοι DJs
Ναομί

Η **Ναομί ή Νωεμίν** ήταν χήρα του Ελιμέλεχ, και είχαν μαζί δύο γιους.
## [[Ρουθ]]
Μετά τον θάνατο του άντρα της και των γιων της, η Ναομί ήθελε να γυρίσει στην πόλη της Βηθλεέμ. Η Ρουθ, η νύφη της, ήθελε να μείνει μαζί της, ενώ η Όρφα έφυγε για να βρει άλλον σύζηγο. Και ενώ ένας συγγενείς δεν δέχτηκε να παντρευτεί την Ρουθ, ο Βοόζ, ένας άλλος συγγενείς, δέχτηκε. Έτσι, η Ρουθ έγινε μητέρα του Ωβήδ.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κουλούρα Ημαθίας

Η **Κουλούρα** είναι χωριό της περιφερειακής ενότητας Ημαθίας στην Κεντρική Μακεδονία. Σήμερα ανήκει στον Δήμο Βέροιας, στη Δημοτική Ενότητα Αποστόλου Παύλου και στην Τοπική Κοινότητα Κουλούρας, της οποίας αποτελεί τον μοναδικό οικισμό. Το μεσοσταθμικό υψόμετρο του χωριού είναι 20 μέτρα πάνω από την επιφάνεια της θάλασσας. Ο πληθυσμός της Κουλούρας μειώθηκε από 1.089 κατοίκους στην απογραφή του 2001 σε 992 σε αυτή του 2011, παρότι δίπλα από το χωριό περνά πλέον, εκτός από τη σιδηροδρομική γραμμή Θεσσαλονίκης-Εδέσσης, και η νέα Εγνατία Οδός (αυτοκινητόδρομος Α2), η οποία έχει κόμβο στην Κουλούρα.

Η Κουλούρα βρίσκεται σε οδική απόσταση 12 περίπου χιλιομέτρων ανατολικά-βορειοανατολικά από την πόλη της Βέροιας, ενώ απέχει 62 χιλιόμετρα από το κέντρο της Θεσσαλονίκης δια του αυτοκινητόδρομου.

Οι απογραφές πληθυσμού μετά τον Β' Παγκόσμιο Πόλεμο είναι:

## Δείτε επίσης
* Σιδηροδρομικός σταθμός Κουλούρας

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδ., Αθήνα 2005/6

## Παραπομπές


Κατηγορία:Δήμος Βέροιας
Κουλουρα
Ελισάβετ του Βελγίου

Η **Ελισάβετ του Βελγίου** (γεννημένη ως Ελισάβετ Θηρεσία Μαρία Ελένη, *Élisabeth Thérèse Marie Hélène de Belgique*, 25 Οκτωβρίου 2001-) είναι η διάδοχος του θρόνου του Βελγίου. Είναι το πρώτο παιδί του Φίλιππου, Βασιλιά των Βέλγων και της Βασίλισσας Ματθίλδης. Η Ελισάβετ απέκτησε τον τίτλο της *Δούκισσας της Βραβάντης * με την άνοδο του πατέρα της στο βελγικό θρόνο στις 21 Ιουλίου 2013.

## Γέννηση
Γεννήθηκε στις 25 Οκτωβρίου 2001 με καισαρική τομή στο *Νοσοκομείο Έρασμος* του Άντερλεχτ του Βελγίου. Στις 9 Δεκεμβρίου του ίδιου έτους βαπτίστηκε στο παρεκκλήσι του Κάστρου Σιερνιόν από τον Καρδινάλιο Γκόντφριντ Ντάνιλς. Ονομάσθηκε *Ελισάβετ* από την προ-προ γιαγιά της Ελισάβετ Γαβριέλα της Βαυαρίας, *Θηρεσία* από την Κόμισσα Θηρεσία Σομπάνσκα (γιαγιά της μητέρας της), *Μαρία* από την Παρθένο Μαρία και *Ελένη* από την θεία και νονά της Κόμισσα Έλενα ντ Ουντεκέμ ντ Ακόζ. Ανάδοχοι στη βάπτισή της ήταν ο εξάδελφός της Αμεδαίος αρχιδούκας της Αυστρίας και η θεία της Κόμισσα Έλενα ντ Ουντεκέμ ντ Ακόζ.

10 χρόνια πριν την γέννηση της Ελισάβετ, το 1991, έγινε συνταγματική αναθεώρηση στο Βέλγιο, επιτρέποντας την διαδοχή του θρόνου ανάλογα με την ηλικία και όχι το φύλο. Αυτή η νομοθεσία έκανε αυτόματα την Ελισάβετ διάδοχο ως μεγαλύτερο τέκνο του Βασιλιά Φίλιππου. Αν ανεβεί στο θρόνο, όπως αναμένεται, θα είναι η πρώτη γυναίκα Βασίλισσα των Βέλγων.

Η Πριγκίπισσα Ελισάβετ είναι μαθήτρια στο ολλανδόφωνο κολλέγιο *Άγιος Ιωάννης Μπέρχμανς* των Βρυξελλών. Παρακολουθεί, επίσης, μαθήματα χορού στη Δημοτική Μουσική Ακαδημία της πόλης Άσε. Μιλάει ολλανδικά, γαλλικά και γερμανικά.

## Τίτλοι
***25 Οκτωβρίου 2001 - 21 Ιουλίου 2013**: *Η Αυτής  Βασιλική Υψηλότητα* Πριγκίπισσα Ελισάβετ του Βελγίου
***21 Ιουλίου 2013 - έως σήμερα**: *Η Αυτής Βασιλική Υψηλότητα* Πριγκίπισσα Ελισάβετ, Δούκισσα της Βραβάντης

## Πρόγονοι

## Παραπομπές

## Εξωτερικοί σύνδεσμοι
* The official website of the Belgian Royal Family
* Belgian Monarchy-Princess Elisabeth
* Best of Princess Elisabeth 

|-
|colspan=3|**Γραμμή διαδοχής**
|-

|-

Κατηγορία:Οίκος της Σαξονίας-Κοβούργου-Γόθας
Κατηγορία:Βέλγοι ευγενείς
Κατηγορία:Πριγκίπισσες του Βελγίου
Κατηγορία:Πριγκίπισσες της Σαξονίας-Κοβούργου-Γόθας
Φωτειακός Φρενάρου

Ο **Φωτειακός Φρενάρους** ήταν κυπριακή ποδοσφαιρική ομάδα από το χωριό Φρέναρος της επαρχίας Αμμοχώστου. Η ομάδα είχε συμμετοχές στην Γ΄ κατηγορία και στην Δ΄ κατηγορία της Κύπρου.

## Ιστορία

Ο Φωτειακός ιδρύθηκε το 1942 με το όνομα *Αναγνωστήριο Ελλάς*. Το 1944 μετονομάστηκε σε *Π.Ε.Κ. Φρενάρου* και το 1948 σε *Θ.Ο.Ι (Θρησκευτικό ορθόδοξο Ίδρυμα) – Π.Ε.Κ. Φρενάρου*. Το 1958 μετονομάστηκε σε Φωτειακό σε ένδειξη τιμής προς τον ήρωα της κοινότητας Φώτη Πίττα, ο οποίος έδωσε την ζωή του στην μάχη του Αχυρώνα κατά την διάρκεια του απελευθερωτικού αγώνα 1955-59. Η ομάδα είχε χρώματα το μπλε και το άσπρο.

Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ).Tο 1987 εντάχθηκε στην Δ΄ Κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Συμμετείχε για 6 συνεχόμενες περιόδους στη Δ΄ κατηγορία. Την περίοδο 1992-93 αναδείχθηκε πρωταθλητής στον όμιλο του και προβιβάστηκε στη Γ΄ κατηγορία. Συμμετείχε για τρεις περιόδους στη Γ΄ κατηγορία. Υποβιβάστηκε την περίοδο 1995-96. Τις επόμενες δύο περιόδους συμμετείχε στη Δ΄ κατηγορία για να υποβιβαστεί την περίοδο 1997-98 στα αγροτικά (τοπικά) πρωταθλήματα.

Το 2000 το ποδοσφαιρικό τμήμα του σωματείου ενοποιήθηκε με το ποδοσφαιρικό τμήμα της Ολυμπιάς Φρενάρου δημιουργώντας την ομάδα Φρέναρος FC 2000. Σήμερα ο Φωτειακός εξακολουθεί να υφίσταται ως πολιστικός σύλλογος.






1Η Δ΄ κατηγορία ήταν χωρισμένη σε τρεις ομίλους. Ο Φωτειακός συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Ο Φωτειακός συμμετείχε στον Β΄ όμιλο.


## Τίτλοι
*Πρωταθλήματα Δ΄ κατηγορίας:
**Πρωταθλητής (1): 1993-94 (Όμιλος Λάρνακας/Αμμοχώστου)
*Πρωτάθλημα πρωταθλητριών ΣΤΟΚ
**Πρωταθλητής (2): 1986, 1987
*Πρωτάθλημα ΟΠΝ ΣΕΚ
**Πρωταθλητής (2): 1986, 1987

## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1942
Κατηγορία:Φρέναρος
Δύο Πλάτανοι Σχολαρίου Λαγκαδά

Οι **δύο Πλάτανοι του Σχολαρίου Λαγκαδά** είναι δύο υπεραιωνόβια και μεγάλα δένδρα πλατάνων που βρίσκονται ανάμεσα στις λίμνες Βόλβη και Κορώνεια στη δυτική άκρη του χωριού Σχολάρι στο νομό Θεσσαλονίκης. Υπάρχουν από την εποχή της τουρκοκρατίας και το καθένα από αυτά έχει περίμετρο 10,5 και 8,5 μέτρα αντίστοιχα. Στα κλαδιά τους κάθε χρόνο ζευγάρια Ερωδιών φτιάχνουν τις φωλιές τους, φαινόμενο μοναδικό στον Ελληνικό χώρο. Από το 1975 έχουν ανακηρυχθεί διατηρητέα μνημεία της φύσης.

## Παραπομπές


Κατηγορία:Προστατευόμενες φυσικές περιοχές στην Ελλάδα
Κατηγορία:Ελληνική χλωρίδα
Κατηγορία:Δήμος Βόλβης
Κατηγορία:Πλατανοειδή
Σχολάρι Θεσσαλονίκης

Το **Σχολάρι** είναι χωριό και έδρα τοπικής κοινότητας του δήμου Βόλβης στο νομό Θεσσαλονίκης. Στην απογραφή του 2011 είχε 469 μόνιμους κατοίκους. Βρίσκεται 37 χιλιόμετρα ανατολικά της Θεσσαλονίκης, στην πεδιάδα ανάμεσα στις λίμνες Κορώνεια και Βόλβη.

Στη δυτική άκρη του χωριού βρίσκονται οι δύο Πλάτανοι του Σχολαρίου που έχουν ανακηρυχθεί διατηρητέα μνημεία της φύσης.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Ρεσβερατρόλη

280px|δεξιά|thumb|Συντακτικός τύπος ρεσβερατρόλης
Η **ρεσβερατρόλη** (διεθνής ονομασία: *resveratrol*, RVT) είναι ένωση που ανήκει, με βάση την λειτουργία της στην κατηγορία των φυτοαλεξινών (*phytoalexins*) και με βάση την δομή της στην κατηγορία των στιλβενοειδών (*stilbenoids*), αφού η βασική δομή της είναι το στιλβένιο. Η ρεσβερατρόλη είναι φυσική ουσία που βρίσκεται κυρίως σε υψηλές συγκεντρώσεις στον φλοιό των σταφυλιών και ιδιαίτερα των κόκκινων σταφυλιών, στα φύλλα ευκαλύπτου και ελάτου, στους ξηρούς καρπούς, στα φρούτα του δάσους (μούρα και βακκίνια (blueberries, cranberries, bilberries (μύρτιλλα)). Σε μικρότερες ποσότητες έχει βρεθεί σε 70 ακόμη φυτικά προϊόντα.

Πρόκειται για μια ουσία που οξειδώνεται πολύ εύκολα και ως εκ τούτου δεν μπορεί να παραμείνει καθαρή για μεγάλο χρονικό διάστημα.

## Παραπομπές


## Σημειώσεις


Κατηγορία:Φαινόλες
Κατηγορία:Αντιοξειδωτικά
Κατηγορία:Στιλβενοειδή
Νήσος Μέλβιλ (Αυστραλία)

255px|thumb|right|Η νήσος Μέλβιλ στα δεξιά, ως δίδυμη νήσος με τη νήσο Μπάθερστ
Η Νήσος **Μέλβιλ** (*Melville Island*), γνωστή στη Γλώσσα Τίβι ως **Yermalner**, είναι η δεύτερη σε έκταση νήσος του κράτους της Αυστραλίας, μετά την Τασμανία.

Βρίσκεται στην ανατολική Θάλασσα του Τιμόρ, έξω από τις ακτές της Βόρειας Επικρατείας. Με γεωγραφικές συντεταγμένες του κέντρου της 11°33΄ Νότιο πλάτος και 130°56΄ Ανατολικό μήκος, κείται δυτικά της χερσονήσου Κόμπουργκ και κλείνει κατά το μεγαλύτερο μέρος του το στόμιο του κόλπου Βαν Ντήμεν.

Ο μεγαλύτερος οικισμός πάνω στο νησί είναι το χωριό Μιλικαπίτι, με πληθυσμό 559 κατοίκους. Το δεύτερο μεγαλύτερο χωριό είναι το Πιρλανγκίμπι (πρώην Γκάρντεν Πόιντ, πληθ. 440), στη δυτική ακτή, ενώ ο συνολικός πληθυσμός του νησιού είναι περίπου 1.030 κάτοικοι.

Με έκταση 5.786 τετραγωνικά χιλιόμετρα, σχεδόν 12 φορές μικρότερη από την Τασμανία, η Νήσος Μέλβιλ μένει μόλις έξω από τον κατάλογο των 100 μεγαλύτερων νησιών της Γης. Σχηματίζει με την αρκετά μικρότερη Νήσο Μπάθερστ ένα «δίδυμο νησί», καθώς τις χωρίζει ένας στενός και μεγάλου μήκους πορθμός. Παρόμοια, στο νότιο άκρο της Μέλβιλ βρίσκεται το νησάκι Ιριτίτου με έκταση 1,6 τετραγωνικό χιλιόμετρο, από το οποίο χωρίζεται με «ποταμοειδές» στενό πλάτους μόλις 55 μέτρων

Τα νησιά Μέλβιλ και Μπάθερστ είναι γνωστά μαζί ως «Νησιά (των) Τίβι», από τη φυλή των ιθαγενών Αυστραλών που πρωτοκατοίκησαν τα νησιά. Το κλίμα των νησιών είναι τροπικό.

## Ιστορικά στοιχεία
Λέγεται ότι ο πρώτος Ευρωπαίος που είδε τη νήσο Μέλβιλ ήταν ο Ολλανδός εξερευνητής Άμπελ Τάσμαν το 1644, αλλά αυτό αμφισβητείται πλέον: η πιθανότερη πρώτη ανακάλυψη του νησιού από Ευρωπαίους έγινε από Πορτογάλους. Ο λόγος είναι πως, όταν οι ιθαγενείς συνάντησαν τον εξερευνητή Φίλιπ Πάρκερ Κινγκ το 1818, του ανέφεραν μερικές πορτογαλικές λέξεις.

Ο Φίλιπ Κινγκ ονόμασε το νησί προς τιμή του Ρόμπερτ Ντάντας (Dundas), 2ου υποκόμη του Μέλβιλ, πρώτου λόρδου του Ναυαρχείου, ο οποίος τιμήθηκε και με την ονοματοδοσία της πολύ μεγαλύτερης Νήσου Μέλβιλ στην καναδική Αρκτική. Λίγο αργότερα, οι Βρετανοί επεχείρησαν για πρώτη φορά να εγκατασταθούν στη βόρεια ακτή της Αυστραλίας, στο βραχύβιο Φορτ Ντάντας (1824-1828) στα βορειοδυτικά της νήσου Μέλβιλ.

## Παραπομπές


## Εξωτερικοί σύνδεσμοι

* Συμβούλιο της Γης των Τίβι 
* Τέχνη των Τίβι

Κατηγορία:Νησιά της Αυστραλίας
Οροσειρά Γκρέιτ Ντιβάιντινγκ

Η **οροσειρά Γκρέιτ Ντιβάιντινγκ**, **Μεγάλη διαχωριστική οροσειρά** (στα ελληνικά)  ή **Ανατολικά Υψίπεδα**, είναι η σημαντικότερη οροσειρά της Αυστραλίας και η τρίτη σε μήκος σε όλο τον κόσμο. Η οροσειρά εκτείνεται 3.500 χλμ. από τη νήσο Ντάνουαν έως το βορειοανατολικό άκρο της Κουίνσλαντ διατρέχοντας όλο το μήκος της ανατολικής ακτογραμμής από τη Νέα Νότια Ουαλία στη Βικτόρια και στρέφοντας δυτικά, φθίνει σταδιακά στην κεντρική πεδιάδα των ορέων Γκράμπιαν στη δυτική Βικτόρια. Το πλάτος της οροσειράς ποικίλει από 160 έως 300 χλμ και πλέον.

Το απόκρημνο χώρισμα ανάμεσα στις πεδιάδες της ακτής και τα ανατολικά υψίπεδα έχει επηρεάσει το κλίμα της Αυστραλίας  κυρίως εξαιτίας του ορογραφικού κατακρημνισμού και οι περιοχές του ψηλότερου ανάγλυφου αποκαλύπτουν μια περιοχή γεμάτη εντυπωσιακά φαράγγια.

## Ορολογία

Η οροσειρά Γκρέιτ Ντιβάιντινγκ δεν είναι μία μόνον οροσειρά. Ουσιαστικά, πρόκειται για σύμπλεγμα οροσειρών, υψιπέδων και κρημνών με αρχαία και σύνθετη γεωλογική ιστορία. Το φυσιογραφικό της όνομα είναι *Ανατολική Αυστραλιανή [[Κορδιλιέρα]]*. Κατά τόπους το έδαφος είναι σχετικά επίπεδο με πολύ χαμηλούς λόφους. Τα υψίπεδα ποικίλουν από 300&nbsp;μ έως 1.600&nbsp;μ ύψος.

## Παραπομπές σημειώσεις


## Εξωτερικοί σύνδεσμοι
*
*Australian rocks and mountains
*Australian Explorer
*Crossing the Great Dividing Range
*Northern Rivers (NSW) Geology Blog – Great Dividing Range

Κατηγορία:Οροσειρές της Αυστραλίας
Ανδρόμαχος ο Ταυρομενίτης

Ο **Ανδρόμαχος**, ο πατέρας του ιστορικού Τιμαίου, ήταν ιδρυτής και κυβερνήτης του Ταυρομενίου περί τα μέσα του 4ου π.Χ. αιώνα.

Σύμφωνα με τον Διόδωρο τον Σικελιώτη, ο Ανδρόμαχος κατόρθωσε (μετά την καταστροφή της σικελικής Νάξου από τον τύραννο των Συρακουσών Διονύσιο) να συγκεντρώσει τους εναπομείναντες διασκορπισμένους Ναξίους στον παρακείμενο της κατεστραμμένης πόλης λόφο *Ταύρο*. Εκεί, ίδρυσε το 358 π.Χ. τη νέα πόλη ονομάζοντάς την Ταυρομένιο(ν). Η πόλη αναπτύχθηκε γρήγορα και απέκτησε δύναμη και πλούτο. 

Ο Ανδρόμαχος κυβέρνησε το Ταυρομένιο με τρόπο δίκαιο και νόμιμο. Μισούσε την τυραννία και έτσι, όπως μας πληροφορεί ο Πλούταρχος, όταν ο Κορίνθιος στρατηγός Τιμολέων αποβιβάσθηκε στη Σικελία για να πολεμήσει εναντίον του τυράννου των Λεοντίνων Ικέτα και των Καρχηδονίων συμμάχων του, ο Ανδρόμαχος έσπευσε να τον βοηθήσει. Πείθοντας τους Ταυρομενίτες να αγωνισθούν μαζί με τους Κορινθίους για την απελευθέρωση της Σικελίας, κατέστησε το Ταυρομένιο ορμητήριο των στρατευμάτων του Τιμολέοντος. 

## Παραπομπές


Κατηγορία:Αρχαίοι Ταυρομενίτες
Κατηγορία:Σικελοί τύραννοι
Αλούπκα

Η **Αλούπκα** (ρωσικά: *Алýпка*) είναι ένα ρωσικό παραλιακό θέρετρο της Κριμαϊκής Χερσονήσου. Τοποθετείται 17 χλμ δυτικά της Γιάλτας, ενώ είναι ιδιαίτερα διάσημο για το Παλάτι Βορόντσοφ το οποίο χτίστηκε στην περιοχή το 1828–1846 για τον πρίγκιπα Μιχαήλ Βορόντσοφ ως θερινή κατοικία. Το όνομα της περιοχής φημολογείται ότι δόθηκε από την ελληνική λέξη *αλεπού*.

Η Αλούπκα και οι γύρω από αυτήν περιοχές περιβάλλονται από πολλά ξενοδοχεία τα οποία έχουν πρόσβαση στις ακτές της Μαύρης Θάλασσας, όπου χιλιάδες τουρίστες ταξιδεύουν εκεί για τις διακοπές τους. Η πρόσβαση στην πόλη γίνεται οδικώς είτε με αυτοκίνητο είτε με λεωφορεία.

## Παραπομπές


Κατηγορία:Πόλεις της Κριμαίας
Εδουάρδος του Εδιμβούργου

Ο **Πρίγκιπας Εδουάρδος, Δούκας του Εδιμβούργου** (αγγλικά: *Prince Edward, Duke of Edinburgh*, 10 Μαρτίου 1964) είναι μέλος της Βρετανικής Βασιλικής Οικογένειας. Είναι ο τρίτος γιος (τέταρτο παιδί) της Ελισάβετ Β΄ του Ηνωμένου Βασιλείου και του Φίλιππου, Δούκα του Εδιμβούργου. Κατά τη γέννησή του ήταν τρίτος στη γραμμή διαδοχής του βρετανικού θρόνου, ενώ σήμερα είναι δέκατος τρίτος.

## Βιογραφία
Ο *Εδουάρδος Αντώνιος Ριχάρδος Λουδοβίκος* γεννήθηκε τον Μάρτιο του 1964 στο Παλάτι του Μπάκιγχαμ του Λονδίνου. Είναι γιος της Ελισάβετ Β΄ του Ηνωμένου Βασιλείου και του Φιλίππου, Δούκα του Εδιμβούργου. Βαπτίστηκε στις 2 Μαΐου 1964 στο Κάστρο του Ουίνδσορ. 

Φοίτησε αρχικά στο σχολείο "Heatherdown School" στο Μπέρκσιρ της Αγγλίας και στη συνέχεια στο "Gordonstoun" στην βορειοανατολική Σκωτία, όπου είχε φοιτήσει μεταξύ άλλων ο πατέρας του και ο αδερφός του, Κάρολος. Από το 1982 έως το 1983, φοίτησε στο προπαρασκευαστικό σχολείο "Whanganui Collegiate School" στην Νέα Ζηλανδία. Σπούδασε Ιστορία στο Πανεπιστήμιο του Κέιμπριτζ, και έλαβε πτυχίο (BA) το 1986, με βαθμό «λίαν καλώς».

## Οικογένεια
Στις 19 Ιουνίου 1999, ο Εδουάρδος παντρεύτηκε την Σόφι Ρυς-Τζόουνς, σύμβουλο δημοσίων σχέσεων. Ο Εδουάρδος και η Σοφία έχουν αποκτήσει μαζί δύο παιδιά:
* Λαίδη Λουίζα Ουίνδσορ (γενν. 2003).
* Ιάκωβος, Κόμης του Ουέσσεξ (γενν. 2007).

## Τίτλοι
Με τον γάμο του, το 1999 ο πρίγκιπας Εδουάρδος απέκτησε τον τίτλο του *Κόμη του Ουέσσεξ*.  Επίσης, του αποδόθηκε ο δευτερεύοντας τίτλος του *Υποκόμη του Σέβερν*.

Στις 10 Μαρτίου του 2019 η μητέρα του Εδουάρδου βασίλισσα Ελισσάβετ Β΄ έδωσε στον γιο της τον επιπρόσθετο τίτλο του *Κόμη του Φόρφαρ*.

Στις 10 Μαρτίου του 2023, ανήμερα των 59ων γενεθλίων του, ο Εδουάρδος εχρίσθη Δούκας του Εδιμβούργου από τον αδελφό του, Κάρολο Γ΄. 

## Προσφωνήσεις

* 10 Μαρτίου 1964 – 19 Ιουνίου 1999: Η *Αυτού Βασιλική Υψηλότητα* ο Πρίγκιπας Εδουάρδος
* 19 Ιουνίου 1999 – 10 Μαρτίου 2023: Η *Αυτού Βασιλική Υψηλότητα*, ο Πρίγκιπας Εδουάρδος, Κόμης του Ουέσσεξ 
** Στη Σκωτία (από το 2019): Η *Αυτού Βασιλική Υψηλότητα*, ο Πρίγκιπας Εδουάρδος, Κόμης του Φόρφαρ
*10 Μαρτίου 2023-σήμερα:  *Η Αυτού Βασιλική Υψηλότητα*, ο Πρίγκιπας Εδουάρδος, Δούκας του Εδιμβούργου

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Πρίγκιπες του Ηνωμένου Βασιλείου
Κατηγορία:Οίκος Ουίνδσορ
Κατηγορία:Τάγμα της Περικνημίδας
Απλακοφόρα

Τα **Απλακοφόρα** γνωστά και ως *Σωληνόγαστρα* είναι μία μονοφυλετική ομάδα μικρών, αποκλειστικά βενθικών, θαλασσίων μαλακίων, με αμφίπλευρη συμμετρία που απαντώνται σε όλους τους ωκεανούς του κόσμου. Όλες οι γνωστές σύγχρονες μορφές δεν έχουν όστρακο: μόνο κάποιες εξαφανισμένες πρώιμες μορφές διέθεταν όστρακο. Η ομάδα περιλαμβάνει τους δύο κλάδους Νεομηνιόμορφα και Χαιτοδρμόμορφα, με 28 οικογένειες και περίπου 320 είδη. Τα απλακοφόρα παραδοσιακά θεωρούνται πρόγονοι των άλλων ομοταξιών μαλακίων. Ωστόσο, η σχέση μεταξύ των δύο ομάδων απλακοφόρων και των άλλων ομοταξιών μαλακίων και μεταξύ τουςπαραμένει ασαφής. Ανακαλύφθηκαν από τον Λαβέν το 1841.

Τα απλακοφόρα είναι κυλινδρικά και σκωληκοειδή στο σχήμα και τα περισσότερα πολύ μικρά, χωίς να ξεπερνούν σε μήκο τα 5 εκατοστόμετρα· κάποια είδη, πάντως, φτάνουν σε μήκος και τα 30 εκατοστόμετρα. Διαθέτουν όλα εκτώς των Ουροβοθριδιωτών ένα αυλάκι που διαχωρίζει τον μανδύα από τον πόδα.

Κατηγορία:Μαλάκια
Πρωτάθλημα καλαθοσφαίρισης ανδρών Basket League 2014-2015

Το **Πρωτάθλημα Α1 Εθνικής Κατηγορίας Ανδρών της περιόδου 2014-15** αποτελεί την 29η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι ο ΕΣΑΚΕ και οι ομάδες που διαγωνίζονται σε αυτό έχουν τη νομική μορφή επαγγελματικών σωματείων. Πρωταθλητής αναδείχθηκε ο Ολυμπιακός, για 11η φορά στην ιστορία του, που επικράτησε στους τελικούς του πρωταθλήματος κόντρα στον Παναθηναϊκό, με σκορ 3-0. 

## Ομάδες
Οι ομάδες που κατέλαβαν τις θέσεις 1 έως 12 την αγωνιστική περίοδο 2013–14, κέρδισαν τη συμμετοχή τους στο πρωτάθλημα της περιόδου 2014–15. Οι δύο πρώτες ομάδες του πρωταθλήματος της Α2 2013–14, ΑΕΚ και Κόροιβος Αμαλιάδας, κέρδισαν την άνοδο τους στο πρωτάθλημα της Α1.

## Κανονική Περίοδος
### Βαθμολογία

### Αποτελέσματα

## Playoffs

### Προημιτελικοί (στις 2 νίκες)
Συμμετέχουν οι ομάδες που θα κατακτήσουν τις θέσεις 1 έως 8.

### Ημιτελικοί (στις 3 νίκες)

### Μικρός Τελικός (στις 3 νίκες)

### Τελικός (στις 3 νίκες)

## Τελική Κατάταξη

## Παραπομπές


## Εξωτερικοί σύνδεσμοι
* Επίσημος ιστότοπος του ΕΣΑΚΕ
** Οι ομάδες του πρωταθλήματος
** Βαθμολογία
** Αποτελέσματα
** Στατιστικά



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2014 2015
Πρωταθλημα Ελλαδος Α1 Ανδρων 2014 2015
Μαχητικό αεροσκάφος

To **μαχητικό,** ή **καταδιωκτικό, αεροσκάφος** είναι τύπος πολεμικού αεροσκάφος που σχεδιάστηκε κατά κύριο λόγο για εναέριες μάχες εναντίον άλλων αεροσκαφών και διαφέρει από τα βομβαρδιστικά αλλά και τα επιθετικά αεροσκάφη, που έχουν αποστολή κυρίως την επίθεση σε στόχους της ξηράς. Βασικά χαρακτηριστικά ενός μαχητικού είναι η ταχύτητά του, η ευελιξία του και το μικρό μέγεθός του σε σχέση με άλλα πολεμικά αεροσκάφη.

Πολλά μαχητικά αεροσκάφη έχουν δευτερεύουσες δυνατότητες επίθεσης στην ξηρά, ενώ κάποια άλλα έχουν διπλό σκοπό ως μαχητικά-βομβαρδιστικά. Μαχητικά αεροσκάφη τα οποία έχουν πάνω από ένα σκοπό συνεχίζουν να καλούνται μαχητικά.

Ο κύριος σκοπός ενός μαχητικού είναι η εξασφάλιση της υπεροχής του στον αέρα πάνω από ένα πεδίο μάχης. Από την περίοδο του Α' Παγκοσμίου Πολέμου, η επίτευξη και η διατήρηση της αεροπορικής υπεροχής έχει θεωρηθεί απαραίτητη για τη νίκη σε έναν πόλεμο. Η επιτυχία ή η αποτυχία των εμπολέμων για την υπεροχή στον αέρα εξαρτάται από διάφορους παράγοντες, όπως η ικανότητα των πιλότων της ή οι επιδόσεις των μαχητικών αεροσκαφών τους.

## Παραπομπές
Μαξίμ Αβέριν

Ο **Μαξίμ Βίκτωροβιτς Αβέριν** (Ρωσικά: Макси́м Ви́кторович Аве́рин), είναι Ρώσος ηθοποιός.

## Δημιουργία
* 1982 — Похождения графа Невзорова — *эпизод*
* 2000 — Марш Турецкого (8 серия «Ошейники для волков») 
* 2000 — Затмение — *Василий*
* 2003 — Ангел на дорогах (9 серия) - *Роман*
* 2003 — Кармен 

## Τηλεσόου
НТВ
* 2009 — Карнавальная ночь с Максимом Авериным
* 2010 — Необыкновенный концерт с Максимом Авериным
* 2010 — Марковна. Перезагрузка
* 2010 — Новогодняя ночь в деревне Глухарёво
* 2011 — Прощай, Глухарь!
* 2011 — Необыкновенный концерт с Максимом Авериным
* 2011 — Очень Новый год

* 2014 — Точь в точь 
MTV
* 2012 — Добрый вечер, животные!
Пятница!
* 2013 — Добрый вечер, животные!
ТРК Украина
* 2011 — Минута для победы/Хвилина для перемоги
IНТЕР (Украина)
* 2011 — фестиваль Crimea Music Fest, Мега-концерт 9 сентября

## Κλιπ
* Светлана Рерих — «Ладошки»
* Группа «Браво» — «Этот город»

## Διαφημιστικοί ρόλοι
* Wagon Wheels

## Σκηνοθέτης
* 30 серия «Грань», 
* 31 серия «Спринт»
* 39 серия «Жалоба» 
* 40 серия «Баня»

## Εξωτερικοί σύνδεσμοι

* 

Κατηγορία:Ρώσοι σκηνοθέτες
Κατηγορία:Ρώσοι ηθοποιοί
Κατηγορία:Ρώσοι σεναριογράφοι
Μάχη της Μανίλας

Η **Μάχη της Μανίλας **επίσης γνωστή και ως **Απελευθέρωση της Μανίλας **ήταν μια ένοπλη σύγκρουση μεταξύ δυνάμεων των Ηνωμένων Πολιτειών της Αμερικής, της Ιαπωνίας και των Φιλιπίνων που πολεμήθηκε από τις 3 Φεβρουαρίου έως τις 3 Μαρτίου 1945.Η μάχη διήρκεσε ένα μήνα και κατέληξε σε λουτρό αίματος αλλά και στην ολοκληρωτική καταστροφή της πόλης,η οποία βρισκόταν υπό ιαπωνική κυριαρχία για τρία χρόνια (1942–1945).Η μάχη θεωρείται τεράστια στρατηγική νίκη του Ντάγκλας Μακάρθουρ και ήταν ιδιαίτερα σημαντική για την έκβαση του πολέμου στον Ειρηνικό Ωκεανό.

Μ
Κατηγορία:Ιστορία των Φιλιππίνων
Απολιναρισμός

Η Β΄ Οικουμενική Σύνοδος απέκρουσε κατά κύριο λόγο τις αρειανικές κακοδοξίες για τη φυσική θεότητα του Χριστού και δεν έδειξε ιδιαίτερη ευαισθησία στο ζήτημα της ανθρωπότητας Του. 

Εκείνος που αντιμετώπισε το ζήτημα της πληρότητας της ανθρωπότητας του Ιησού Χριστού ήταν ο Απολινάριος Λαοδικείας. Ως επίσκοπος Λαοδικείας της Συρίας συνδέθηκε φιλικά σχεδόν με όλους τους μεγάλους Πατέρες και Εκκλησιαστικούς συγγραφείς του Δ΄ αιώνα, οι οποίοι όχι μόνο τον τιμούσαν ως πρόσωπο αλλά και επηρεάστηκαν από το θεολογικό του έργο ή τους αντιαιρετικούς αγώνες του. 

Το συγγραφικό του έργο υπήρξε σημαντικό, αλλά η καταδίκη της διδασκαλίας του δεν επέτρεψε τη διάσωσή του.

Η διδασκαλία του απολιναρισμού διαμορφώθηκε, ώστε να αντιμετωπίσει τους ακραίους αρειανόφρονες, που υποστήριζαν πως ο Λόγος του Θεού προσέλαβε μόνο ανθρώπινο σώμα χωρίς ψυχή, εφόσον τη θέση της ψυχής κατέλαβε ο Λόγος του Θεού. Ο Απολινάριος χρησιμοποίησε ώστε να τους αντιμετωπίσει, όπως εκείνοι, φιλοσοφικές κατηγορίες και αναζήτησε λύσεις στους νεοπλατωνικούς. Έτσι, η διδασκαλία διατυπώθηκε ως εξής: *Ο Υιός και Λόγος του Θεού κατά την ενανθρώπηση προσέλαβε μόνο το σώμα και την άλογη ψυχή του ανθρώπου, την θέση της λογικής ψυχής του κατέλαβε ο Λόγος του Θεού.*Η διδασκαλία αυτή τελικώς καταδικάστηκε από την Β' Οικουμενική Σύνοδο.

Κατηγορία:Ιστορία του Χριστιανισμού
Δημήτριος Παναγόπουλος

Ο **Δημήτριος Παναγόπουλος** (1925-2010) ήταν στρατηγός του ελληνικού Στρατού Ξηράς που διετέλεσε αρχηγός του Γενικού Επιτελείου Στρατού (ΓΕΣ) από τον Ιανουάριο του 1982 μέχρι τον Φεβρουάριο του 1984. Ήταν ο πρώτος αρχηγός ΓΕΣ που επελέγη από κυβέρνηση ΠΑΣΟΚ, αν και πολιτικά εθεωρείτο «σκληρός δεξιός». Η επιλογή του έγινε από τον Αντώνη Δροσογιάννη, με τον οποίο είχαν στενή φιλία και γνωρίζονταν από τα χρόνια του εμφυλίου πολέμου, όταν ο Δροσογιάννης και ο Παναγόπουλος  υπηρετούσαν μαζί ως υποδιοικητής και διμοιρίτης αντίστοιχα στη Μοίρα Καταδρομών που διοικούσε ο μετέπειτα αντιστράτηγος Περικλής Παπαθανασίου.

## Καριέρα
Γεννήθηκε το 1925 στο Δημητρόπουλο Αχαΐας. Αποφοίτησε από την Στρατιωτική Σχολή Ευελπίδων τον Μάιο του 1948 ως ανθυπολοχαγός Πεζικού. Τον Οκτώβριο του ίδιου έτους προήχθη σε υπολοχαγό «*επ'ανδραγαθία*», το 1951 σε λοχαγό, το 1962 σε ταγματάρχη, το 1967 σε αντισυνταγματάρχη [(Δ/ντής 3ου Ε.Γ./VII Μεραρχίας (Τρίκαλα)], το 1973 σε συνταγματάρχη, το 1974 (με την πτώση της χούντας) σε ταξίαρχο (Δ/κητής Σ.Δ.Α & Φρούραρχος Αθηνών), το 1976 σε υποστράτηγο (Δ/κητής 3ου Σωμ. Στρατού), το 1979 σε αντιστράτηγο (Α/Γ.Ε.Σ.) και το 1984 σε στρατηγό.

Ως αξιωματικός συμπλήρωσε τις σπουδές του στην Σχολή Πεζικού, το Κέντρο Εκπαιδεύσεως Μονάδων Καταδρομών (ΚΕΜΚ), τη Σχολή Ειδικών Όπλων Ενόπλων Δυνάμεων (ΣΕΟΕΔ), τη Σχολή Αλεξιπτωτιστών, τη Σχολή Πληροφοριών του ΓΕΣ, τη Σχολή Ειδικού Πολέμου (ΗΠΑ) και τη Σχολή Ψυχολογικών Επιχειρήσεων (ΗΠΑ), και επίσης αποφοίτησε από την τότε Ανωτέρα Σχολή Πολέμου και την Σχολή Εθνικής Άμυνας.

Έλαβε μέρος στον εμφύλιο πόλεμο ως διμοιρίτης της Β΄ και της Ε΄ Μοίρας Καταδρομών, και τραυματίστηκε δύο φορές (Νοέμβριος 1948 και Αύγουστος 1949). Επίσης συμμετείχε στο Ελληνικό Εκστρατευτικό Σώμα στην Κορέα. Διετέλεσε διοικητής της τότε Στρατιωτικής Διοίκησης Αθηνών (ΣΔΑ), της VI και της Χ Μεραρχίας, διευθυντής Β΄ Κλάδου ΓΕΣ, διοικητής του Γ΄ Σώματος Στρατού και τελικά αρχηγός ΓΕΣ από τις 4 Ιανουαρίου 1982 μέχρι τις 27 Φεβρουαρίου 1984.

Έχει τιμηθεί με το Χρυσό Αριστείο Ανδρείας (4 φορές) και πολλά άλλα ελληνικά και ξένα παράσημα και τιμές .

## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες στρατηγοί
Κατηγορία:Αρχηγοί Γενικού Επιτελείου Στρατού (Ελλάδα)
Γιάννης Γεωργόπουλος

Ο **Γιάννης Γεωργόπουλος** (Βέλο Κορινθίας, 1946-Αθήνα, 12 Σεπτεμβρίου 2014) ήταν υψηλόσωμος Έλληνας ποδοσφαιριστής που αγωνιζόταν σαν επιθετικός, ένας από τους μεγαλύτερους σκόρερ της Β΄Εθνικής κατηγορίας και του ελληνικού ποδοσφαίρου γενικότερα.
Ο Γεωργόπουλος ξεκίνησε τον αθλητισμό από την παιδική ομάδα του Π.Α.Ο. Ρουφ και σε νεαρή ηλικία μεταγράφηκε στον Απόλλωνα Αθηνών για να επιστρέψει αργότερα. Με προπονητή το Νίκο Αλέφαντο ο Γεωργόπουλος έφτασε στο απόγειο της καριέρας του και την περίοδο 1971-72 αναδείχθηκε πρώτος σκόρερ στο 2ο όμιλο της Β΄ Εθνικής (και όλης της κατηγορίας) με 29 τέρματα. Εν συνεχεία έπαιξε μεταξύ άλλων, στην ομάδα της Κορίνθου και στην Ελλάδα Βέλου, πετυχαίνοντας επίσης πολλά τέρματα στο Εθνικό Ερασιτεχνικό Πρωτάθλημα. Στη Β΄ Εθνική με τα χρώματα του Ρουφ και της Κορίνθου σημείωσε συνολικά **112** γκολ.
Το καλοκαίρι του 2014 ο Γεωργόπουλος υπέστη κάταγμα στο ισχίο του, εισήχθη σε νοσοκομείο όπου και απεβίωσε σε ηλικία 68 ετών. Ήταν παντρεμένος και είχε αποκτήσει δυο παιδιά.

## Καριέρα με αριθμούς

•	1963-64 έως και 1969-70: Π.Α.Ο. Ρουφ (Α2 Αθηνών-Β΄Αθηνών) 70 γκολ (προσεγγιστικά)

•	1970-71: Π.Α.Ο. Ρουφ (Α΄Αθηνών) 25 γκολ (1ος σκόρερ κατηγορίας)

•	1970-71: Π.Α.Ο. Ρουφ (Ειδικό Πρωτάθλημα) 5 γκολ

•	1971-72: Π.Α.Ο. Ρουφ (Β΄ Εθνική) 29 γκολ (1ος σκόρερ κατηγορίας)

•	1972-73: Π.Α.Ο. Ρουφ (Β΄Εθνική) 23 γκολ (1ος σκόρερ κατηγορίας)

•	1973-74: Π.Α.Ο. Ρουφ (Β΄Εθνική) 15 γκολ

•	1974-75: Π.Α.Ο. Ρουφ (Β΄Εθνική) 15 γκολ

•	1975-76: Π.Α.Ο. Ρουφ (Α΄Αθηνών) 31 γκολ (1ος σκόρερ κατηγορίας)

•	1976-77: Α.Π.Σ. Κόρινθος (Β΄Εθνική) 26 γκολ (2ος σκόρερ κατηγορίας)

•	1977-78: Α.Π.Σ. Κόρινθος (Β΄Εθνική) 4 γκολ

•	1978-79: Π.Α.Ο. Ρουφ (Εθνικό Ερασιτεχνικό) 28 γκολ (1ος σκόρερ ομίλου)

•	1979-80: Π.Α.Ο. Ρουφ (Εθνικό Ερασιτεχνικό) 41 γκολ (1ος σκόρερ κατηγορίας)

•	1980-81: Π.Α.Ο. Ρουφ (Α΄Αθηνών) 37 γκολ (1ος σκόρερ κατηγορίας)

•	1981-82: Π.Α.Ο. Ρουφ (Εθνικό Ερασιτεχνικό) 14 γκολ (παίκτης-προπονητής)

•	1982-83: Π.Α.Ο. Ρουφ (Εθνικό Ερασιτεχνικό) 8 γκολ (παίκτης-προπονητής)

•	1983-84: Ελλάς Βέλου (Α΄Ε.Π.Σ. Κορινθίας) (πρωταθλητής)

•	1984-85: Ελλάς Βέλου (Εθνικό Ερασιτεχνικό) 25 γκολ (1ος σκόρερ ομίλου)

•	1985-86: Ελλάς Βέλου (Εθνικό Ερασιτεχνικό) 1 γκολ (παίκτης-προπονητής)

### Κύπελλο (Ελλάδας και Ερασιτεχνικό)

•	1967-68: 1 γκολ

•	1969-70: 6 γκολ

•	1971-72: 1 γκολ

•	1975-76: 4 γκολ

## Πηγές
•	Νίκος Δημ. Νικολαΐδης, «*Εκεί-εκεί στη Β΄Εθνική*", σελ. 103 & 174 (έκδοση 2011, ISBN 978-960-93-2735-0)

•	«40 Χρόνια Ποδόσφαιρο & ΠΡΟΠΟ», έκδοση εφημερίδας «Προπόραμα», Αθήνα, 2000

•	Γιώργος Ζουρίδης, "Το Ρουφ βυθίστηκε στο πένθος", εφημερίδα «Φως των Σπορ», φύλλο Σαββάτου 13 Σεπτεμβρίου 2014, σελ. 11, στήλη "Αθηναϊκά"

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Π.Α.Σ. Κορίνθου
Μάχη του Μπενεβέντο (275 π.Χ.)

Η** μάχη του Μπενεβέντο** ήταν η τελευταία μάχη του Πύρρου με τους Ρωμαίους, η οποία έλαβε χώρα στο σημερινό Μπενεβέντο της Ιταλίας. Ο Πύρρος είχε κουραστεί από τους πρόσφατους πολέμους στη Σικελία και από τις Πύρρειες νίκες με τους Ρωμαίους. Παρόλο που η μάχη ήταν αμφίρροπη ο Πύρρος αποφάσισε να σταματήσει την εκστρατεία του στην Ιταλία. Στην μάχη αυτή οι Ρωμαίοι κατάφεραν να σκοτώσουν τους πολεμικούς ελέφαντες του Πύρρου χρησιμοποιόντας πύρινα βέλη και κατάφεραν να πάρουν τη νίκη.

## Συνέπειες
 και πέρασε στην κυριαρχία των Ρωμαίων της Ιταλικής Χερσονήσου.

Κατηγορία:Μάχες του Πύρρου της Ηπείρου
Κατηγορία:Μάχες  ρωμαϊκού στρατού
Κατηγορία:Μάχες ελληνιστικής περιόδου
Τζέιμς Μέι

Ο **Τζέιμς Ντάνιελ Μέι** (*James Daniel May*, 16 Ιανουαρίου 1963) είναι Άγγλος παρουσιαστής και δημοσιογράφος. Είναι συμπαρουσιαστής στην εκπομπή αυτοκινήτου Top Gear, μαζί με τους Τζέρεμι Κλάρκσον και Ρίτσαρντ Χάμοντ.

Ο Μέι έχει παρουσιάσει διάφορα προγράμματα μεταξύ των οποίων εκπομπές σχετικά με την επιστήμη, την τεχνολογία, τα παιχνίδια, την κουλτούρα του κρασιού και τα δεινά της λεβεντιάς στη σύγχρονη εποχή. Επίσης, έγραφε και την εβδομαδιαία στήλη σχετικά με το αυτοκινήτο στην εφημερίδα The Daily Telegraph.

## Πρώτα χρόνια

Ο Τζέιμς Μέι γεννήθηκε στο Μπρίστολ και έχει άλλα τρία αδέρφια (δύο κορίτσια και ένα αγόρι). Ο Μέι έχει πάει δημοτικό στο Νιούπορτ και γυμνάσιο έχει πάει στο *Oakwood*, το οποίο βρίσκεται στο Νότιο Γιόρκσαϊρ.

Ο Μέι έχει σπουδάσει μουσική στο Κολέγιο *Pendle*. Μετά την αποφοίτητσή του, ο Μέι εργάστηκε για μικρό χρονικό διάστημα σε νοσκομείο του Τσέλσι ως συντηρητής του αρχείου.

## Παραπομπές


## Εξωτερικοί σύνδεσμοι

*
*Ο Μέι στο Top Gear 

Κατηγορία:Άγγλοι συγγραφείς
Κατηγορία:Βρετανοί δημοσιογράφοι
Κατηγορία:Άγγλοι μουσικοί
Κατηγορία:Κρυμμένα πρότυπα με τη χρήση στυλ
Θανάσης Ευθυμιάδης

Ο **Θανάσης (Αθανάσιος) Ευθυμιάδης** (Βρυσικά Έβρου, 6 Φεβρουαρίου 1967) είναι Έλληνας ηθοποιός. 

Είναι απόφοιτος της Δραματικής Σχολής Βεάκη. Είναι παντρεμένος με την ηθοποιό και μοντέλο Άννα Δημητρίεβιτς, με την οποία έχουν δύο κόρες, τη Ζωή που γεννήθηκε το 2008 και τη Σόφη, που γεννήθηκε το 2009.

## Φιλμογραφία
### Τηλεόραση

### Κινηματογράφος

### Βιντεοταινίες

Κατηγορία:Έλληνες ηθοποιοί τηλεόρασης
Βασιλικό Λάβαρο της Σκωτίας

Το **Βασιλικό Λάβαρο της Σκωτίας** αποτελεί το εθνόσημο και έμβλημα της Σκωτίας. Πρόκειται για ένα ιστορικό σύμβολο που χρησιμοποιήθηκε στο παρελθόν από τους Βασιλείς της Σκωτίας. Η πρώτη γνωστή χρήση του λιονταριού ως βασιλικού εμβλήματος της Σκωτίας έγινε το 1222 από τον Βασιλιά των Σκώτων Αλέξανδρο Β΄. Μετά την ένωση της Αγγλίας και της Σκωτίας το 1707 το βασιλικό λάβαρο της Σκωτίας ενσωματώθηκε στο εθνόσημο του Ηνωμένου Βασιλείου.

## Παραπομπές




Σκωτιας
Βασιλικο Λαβαρο
Μεμφιβοσθέ

Ο **Μεμφιβοσθέ** είναι πρόσωπο της Παλαιάς Διαθήκης, γιος του Ιωνάθαν, εγγονός του Σαούλ. Είχε ένα γιο τον Μιχά και ήταν ανάπηρος στα πόδια.

## Παιδικά χρόνια

Μετά τον θάνατο του πατέρα του και του παππού του, ο Μεμφιβοσθέ ήταν μόλις πέντε ετών. Η παραμάνα του τον άρπαξε βιαστικά και έφυγε. Μα ενώ έφευγε αυτός έπεσε και έμεινε ανάπηρος στα πόδια για όλη του την ζωή. Αργότερα βρήκαν καταφύγιο στο σπίτι του Μαχίρ, γιου του Αιμιήλ.

## Δαβίδ

Ο Δαβίδ ρώτησε τον Σιβά, παλιό υπηρέτη του Σαούλ, να του πει, λόγω της φιλίας του με τον πατέρα του Μεμφιβοσθέ Ιωνάθαν αν υπάρχουν απόγονοι του φίλου του. Τότε ο Σιβά του είπε για τον Μεμφιβοσθέ. Τότε ο Δαβίδ έφερε τον Μεμφιβοσθέ στο παλάτι και τον έβαλε υπό την προστασία του.

## Πηγές
*http://users.sch.gr/aiasgr/Biblos/Proswpa_Palaias_Diathikhs_1/Memfibosthe.htm 

Κατηγορία:Πρόσωπα της Παλαιάς Διαθήκης
Κατηγορία:Δαβίδ
Λέαρχος της Ινούς

Ο **Λέαρχος της Ινούς** είναι πρόσωπο της Ελληνικής μυθολογίας, γιος της Ινούς και του Αθάμαντα και αδερφός του Μελικέρτη.

Ο Δίας έδωσε στην Ινώ και στον Αθάμαντα τον Διόνυσο να τον αναθρέψουνε *ως κόρην*, αλλά η Ήρα έστειλε τρέλα. Τότε ο Αθάμας σκότωσε τον Λέαρχο, ενώ η Ινώ, μαζί με τον Μελικέρτη, έπεσε στην θάλασσα. Τότε η Ινώ έγινε η θεά Λευκοθέα, ενώ ο Μελικέρτης ο θεός Παλαίμονας.

## Παραπομπές


Κατηγορία:Πρόσωπα της ελληνικής μυθολογίας
Αμνών

Ο **Αμνών** (εβραϊκά:  και  και ) ήταν πρόσωπο της Παλαιάς Διαθήκης ο πρωτότοκος γιος του Δαβίδ από την Ιεζραηλίτιδας Αχινοάμ. Ο Αμνών όντας ερωτευμένος με την ετεροθαλή αδελφή του, Θημάρ, κατόπιν συμβουλής του Ιωναδάβ, προσποιήθηκε τον άρρωστο, την ξεγέλασε και την βίασε. Στη συνέχεια την έδιωξε και εκείνη κατέφυγε στον αδελφό της, Αβεσσαλώμ, ενώ ο Δαβίδ, μαθαίνοντας το περιστατικό δεν τον τιμώρησε. Δύο χρόνια αργότερα, ο Αβεσσαλώμ προσκάλεσε τον Αμνών μαζί με άλλους πρίγκιπες στο κτήμα του στην Βελασὼρ, και αφού πρώτα τον μέθυσε, έβαλε τους ανθρώπους του να τον σκοτώσουν. Σύμφωνα με την Μίσνα, η ιστορία του Αμνών θεωρείται ακατάλληλη για δημόσια ανάγνωση σε συναγωγή.

## Παραπομπές


Κατηγορία:Παιδιά του Δαβίδ
Ίγκορ Κρουτόι

Ο **Ίγκορ Γιάκοβλεβιτς Κρουτόι** (Ρωσικά: И́горь Я́ковлевич Круто́й), είναι Ρώσος συνθέτης, μουσικός και πιανίστας.
## Προσωπική ζωή
* Πρώτη σύζυγος: Γελένα Κρουτάγια
** Γιος: Νικολάι Κρουτόι (γενν. 1981)
*** Εγγονή: Κριστίνα (γενν. 2010)
* Δεύτερη σύζυγος: Όλγκα Ντμίτριεβνα Κρουτάγια (γενν. 1963)
** Κόρη: Αλεξάντρα Κρουτάγια (γενν. 2003)

## Φήμη και δημοτικότητα
Τα τραγούδια του Ίγκορ Κρουτόι ερμηνεύτηκαν από: Ανζελίκα Αγκουρμπάς, Λεονίντ Αγκούτιν, Βαντίμ Αζάρχ, Αλέξα, Ανατόλι Αλιόσιν, Ιρίνα Αλέγκροβα, Λάλα Αλέγκροβα, Αρτούρ Άλεν, Αλσού, Βλαντίμιρ Ασίμοφ, Ίνα Αφανάσιεβα, Σαμίρ Μπαγκίροφ, Ναντιέζντα Μπάμπκινα, Βαντίμ Μπάικοφ, Βλαντίμιρ Μπάλαχον, Νικολάι Μπάσκοφ, Γκαλίνα Μπεσέντινα, Ντίμα Μπιλάν, Ίγκορ Μπορίσοφ, Αλεξάντρ Μπουίνοφ, Λάιμα Βάικουλε, Βαλέρια, Ανζελίκα Βαρούμ, Μιχαήλ Βεσέλοφ, Άννε Βέσκι, Νατάλια Βετλίτσκαγια, Λέρι Βιν, Εϊνάρ Βίτολς, Ολέγκ Γκαζμάνοφ, Ξένια Γεωργιάδη, Αλεξέι Γκλύζιν, Γεβγκένι Γκορ, Αλεξάντρ Γκράντσκι, Ντιάνα Γκουρτσκάγια, Ντομινίκ Τζόκερ, Λαρίσα Ντόλινα, Ιρίνα Ντουμπτσόβα, Σεργκέι Ζούκοφ, Γεβγκένια Ζαμτσάλοβα, Ίγκορ Ιβανόφ, Αλεξάντρ Καλγιάνοφ, Φιλίπ Κιρκόροφ, Ιωσήφ Κομπζόν, Καρίνα Κοξ, Όλγκα Κορμούχινα, Νάστια Κοτσετκόβα, Σεργκέι Λάζαρεφ, Ξένια Λάρινα, Βαλέρι Λεόντιεφ, Μαρίνα Λέπα, Γκριγκόρι Λεπς, Λεβ Λεσένκο, Λολίτα, Άνι Λόρακ, Μουσλίμ Μαγκομάεφ, Σεργκέι Μαζάεφ, Γιάννα Μελικάεβα, Μουράτ Νασύροφ, Νικήτα, Ίγκορ Νικολάγεφ, Κριστίνα Ορμπακάιτε, Ιρίνα Οτίεβα, Γιούρι Οχοτσίνσκι, Σόσο Παβλιασβίλι, Αλεξάντρ Παναγιότοφ, Ταίσια Ποβαλί, Βλαντίμιρ Πρεσνιακόφ, Άλλα Πουγκατσιόβα, Μάσα Ρασπούτινα, Άννα Ρέζνικοβα, Αλεξάντρ Ρόζενμπαουμ, Σοφία Ροτάρου, Αβραάμ Ρουσσό, Ρόζα Ρυμπάεβα, Αντρέι Ντανίλκο, Αλεξάντρ Σέροφ, Βλαντ Στασέφσκι, Αναστασία Στοτσκάγια, Ίγκορ Ταλκόφ, Τίματι, Γιούρι Τίτοφ, Βλαντίμιρ Τκατσένκο, Βαλεντίνα Τολκούνεβα, Λάρα Φαμπιάν, Χατούνα, Μαρίνα Χλέμπνικοβα, Πρόχορ Σαλιάπιν, Μπατυρχάν Σουκένοφ, Μιχαήλ Σουφούτινσκι, Α'Στούντιο, Ντισκοτέκα Αβάρια, Ρεσπούμπλικα, Πολίνα Γκαγκάρινα,  Ντμίτρι Αλεξάντροβιτς Χβοροστόφσκι...

## Παραπομπές


Κατηγορία:Ρώσοι μουσικοί
Κατηγορία:Ρώσοι συνθέτες
Κατηγορία:Ρώσοι πιανίστες
Κατηγορία:Ρώσοι μουσικοί παραγωγοί